
H O T Ă R Â R E
privind aprobarea Actului adițional nr. 1 la Acordul de parteneriat pentru realizarea proiectului „Transport public nepoluant”, finanțat în cadrul Planului Național de Redresare și Reziliență, Componenta C10 – Fondul Local

Consiliul Local al Municipiului Câmpulung Moldovenesc, întrunit în ședința __________ din data de __________,
Având în vedere:
· Referatul de aprobare al Primarului Municipiului Câmpulung Moldovenesc nr. ________/__________;
· Raportul de specialitate al Direcției tehnice și urbanism din cadrul Primăriei Municipiului Câmpulung Moldovenesc,  înregistrat la nr. ______ din ________ 2026;
· Raportul de specialitate al Direcției economice din cadrul Primăriei Municipiului Câmpulung Moldovenesc,  înregistrat la nr. ______ din ________ 2026;
· Raportul de specialitate al  Compartimentului juridic din cadrul Primăriei Municipiului Câmpulung Moldovenesc,  înregistrat la nr. ______ din ________ 2026;
· Hotărârea Consiliului Local al Municipiului Câmpulung Moldovenesc nr. 46 din 13.05.2022 privind aprobarea participării Municipiul Câmpulung Moldovenesc la “Programul Național de Redresare și Reziliență, Componenta C10 – Fondul Local – Înnoirea parcului de vehicule destinate transportului public – achiziția de vehicule nepoluante” în cadrul proiectului “Transport public nepoluant”, în parteneriat cu UAT Comuna Sadova, în cadrul apelului de proiecte PNRR/2022/C10/I.1.1/I.1.3;
· Acordul de parteneriat nr. 15749/13.05.2022 încheiat între Municipiul Câmpulung Moldovenesc, în calitate de lider de parteneriat, și Comuna Sadova, în calitate de partener, pentru realizarea proiectului „Transport public nepoluant”;
· Contractul de finanțare nr. 135191/28.11.2022 pentru proiectul „Transport public nepoluant”, finanțat prin Planul Național de Redresare și Reziliență, Componenta C10 – Fondul Local și Actul adițional nr. 1 la Contractul de finanțare nr. 135191/28.11.2022;
· Cererile de clarificare a PNRR a MDLPA, înregistrate la nr. 29130/24.08.2026 și 29506/26.08.2026;
· prevederile Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020, cu modificările și completările ulterioare;
· prevederile Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021, cu modificările și completările ulterioare;
· Prevederile art. 44 alin. (1) și art. 45 din Legea finanțelor publice locale nr. 273/2006, cu modificările și completările ulterioare;
În temeiul prevederilor art. 129 alin. (2) lit. b) și lit. e), alin. (4) lit. d) și alin. (9) lit. a) art. 139 alin. (3) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:

Art. 1. Se aprobă Actul adițional nr. 1 la Acordul de parteneriat 15749/13.05.2022 încheiat între Municipiul Câmpulung Moldovenesc, în calitate de lider de parteneriat, și Comuna Sadova, în calitate de partener, pentru realizarea proiectului „Transport public nepoluant”, finanțat în cadrul Planului Național de Redresare și Reziliență, Componenta C10 – Fondul Local, conform anexei care face parte integrantă din prezenta hotărâre.

Art. 2. Se aprobă valoarea totală a proiectului „Transport public nepoluant”, în cuantum de 13.936.212,93 lei, din care 11.711.103,30 lei reprezintă cheltuieli eligibile asigurate din Planul Național de Redresare și Reziliență, iar 2.225.109,63 lei reprezintă T.V.A. aferentă cheltuielilor eligibile, asigurată de la bugetul de stat, defalcată pe parteneri după cum urmează:
a) Municipiul Câmpulung Moldovenesc, în calitate de lider de parteneriat – valoarea totală de 13.643.312,28 lei, din care 11.464.968,30 lei reprezintă cheltuieli eligibile asigurate din Planul Național de Redresare și Reziliență, iar 2.178.343,98 lei reprezintă T.V.A. aferentă cheltuielilor eligibile, asigurată de la bugetul de stat, valoare aferentă investiției C10-I.1.1 – Înnoirea parcului de vehicule destinate transportului public (achiziția de vehicule nepoluante) și unui număr de 5 stații de reîncărcare, reprezentând 10 puncte de reîncărcare, din cadrul investiției C10-I.1.3 – Asigurarea infrastructurii pentru transportul verde – puncte de reîncărcare vehicule electrice;
b) Comuna Sadova, în calitate de partener – valoarea totală de 292.900,65 lei, din care 246.135,00 lei reprezintă cheltuieli eligibile asigurate din Planul Național de Redresare și Reziliență, iar 46.765,65 lei reprezintă T.V.A. aferentă cheltuielilor eligibile, valoare aferentă unui număr de 2 stații de reîncărcare, reprezentând 4 puncte de reîncărcare, din cadrul investiției C10-I.1.3 – Asigurarea infrastructurii pentru transportul verde – puncte de reîncărcare vehicule electrice.

Art. 3. Se împuternicește Primarul Municipiului Câmpulung Moldovenesc să efectueze toate demersurile și să semneze documentele necesare în vederea punerii în funcțiune, operaționalizării și asigurării exploatării stațiilor de reîncărcare pentru vehicule electrice realizate în cadrul proiectului, cu respectarea prevederilor contractului de finanțare, a acordului de parteneriat și a legislației în vigoare.

Art. 4. Se împuternicește Primarul Municipiului Câmpulung Moldovenesc să semneze, în numele și pentru Municipiul Câmpulung Moldovenesc, Actul adițional nr. 1 la Acordul de parteneriat prevăzut la art. 1, precum și documentele necesare pentru ducerea la îndeplinire a prezentei hotărâri.

Art. 5. Primarul Municipiului Câmpulung Moldovenesc, prin compartimentele de specialitate din cadrul aparatului de specialitate, va asigura ducerea la îndeplinire a prevederilor prezentei hotărâri.

